Omnibus sancte Dei Ecclesie fidelibus, secundum catholice fidei institutionem degentibus, notum hoc esse volumus, quoniam prope muros Divionis castri, habetur monasterium in honore sancti Michaelis constitutum honorifice, antecessoribus tempore Rotberti Regis, sueque uxoris detentum sine Principis hospitalitate; quapropter poscit sancti Stephani clericorum conventus duci Roberto, ut in tali eos liceat persistere honore, in quali eos repperit illo veniente. Recepit enim illorum petitio, quod devote poscitur ab eo. Novit namque hoc egisse quod nunc facit sua familia, per peccata: iubet ne amplius hospitalitatis potestatem, illic vi, neque pacem ullus suorum sumat. Si quis amodo faciat, excomunicatione fidelium feriatur perpetua, si autem violaverit, aut aliquid inde violentia detraxerit, solvat X libras auri, loci conventu.